Антитело

Антителата (или имуноглобулини) се серумски гликобелковинии т.е. белковини кои се образуваат по навлегувањето на антиген во организмот и можат посебно да се поврзуваат со него.

Тие се специфични бидејќи препознаваат само одреден антиген, и таа реакција на сврзување на антиген со антитело е наречена антиген-антитело реакција. При оваа реакција опасниот антиген се уништува, а човечкиот организам долго време е заштитен.

Антителата припаѓаат на гама глобулините. Тие се создаваат и секретират од активираните B-лимфоцити - плазмоцити кои даваат одговор на антигенски стимул. Се содржат во крвниот серум, во лимфата, во минимални количини во меѓуклеточните простори или урината. Се наоѓаат и на површината на циркулирачките В-лимфоцити.

 Структура 
Антителата се тешки белковини (~150 kDa) со големина од околу 10 nm,
кои се состојат од три глобуларни региони во форма на буквата Y.

 Класи 

Има 5 класи на имуноглобулини (Ig) - IgA, IgD, IgE, IgG и IgM.

+ Изотипови на антитела кај цицачите Име  Типови  Опис  Комплекси на антитела IgA  2  Го има на слузници, како црева, респираторен тракт и урогенитален тракт, и ја спречува колонизацијата на патогени. Исто така го има и во плунката, солзите и мајчиното млеко.170px|Some antibodies form complexes that bind to multiple antigen molecules. IgD  1  Антигенски рецептор на Б клетки кои не биле изложени на антигени. Ги активира базофилите и маст клетките да произведуваат антимикробни фактори. IgE  1  Се врзува со алергени и предизвикува ослободување на хистамин од маст клетките и базофилите. Исто така штити од паразитски црви. IgG  4  Со неговите четири форми, го обезбедува најголемиот дел од имунитетот посредуван од антитела против патогени. Претставува единствено антитело кое може да ја премине плацентата и да обезбеди пасивен имунитет на фетусот. IgM  1  На површината на Б клетките се наоѓа како мономер и во неговата секретирана форма како пентамер. Ги елиминира патогените во раните фази на имунитетот посредуван од Б клетките пред да се достигнат поголеми количини на IgG.

 Типови и реакции 

 Антитоксини - неутрализираат отрови на инфективни агенси;
 Аглутини - предизвикуваат аглутинација (слепување) на туѓи клетки;
 Опсонини - ги прават инфективните агенси почувствителни на фагоцитоза;
 Лизини - ги отстрануваат инфективните агенси по пат на растворање (лизија);
 Преципини - преципитират (таложат) туѓи материи.

 Наводи 

Категорија:Белковини
Категорија:Имунолошки систем

Категорија:Имунологија